פינולה פלנגן

פיונואלה מנון "פינולה" פלנגן (באנגלית: Fionnghuala Manon "Fionnula" Flanagan; נולדה ב-10 בדצמבר 1941) היא שחקנית ופעילה פוליטית אירית, זוכת פרס אמי על תפקידה בסדרה "איש עשיר, איש עני" בשנת 1978. כמו כן יידועה גם בזכות תפקידה בתור אלואיז הוקינג בסדרה אבודים. 

ביוגרפיה
פלנגן נולדה וגדלה בדבלין, בתם של רוזנה (לבית מקגורק) וטרנס ניל פלנגן. אביה היה קצין בצבא וקומוניסט אירי שנלחם נגד פרנקו במסגרת הבריגדות הבינלאומיות במלחמת האזרחים בספרד. על אף שהוריה לא דיברו בשפה האירית הם רצו שפיונילה ואחיה ילמדו אירית, כך שהיא גדלה ולמדה לדבר באופן שוטף אנגלית וגם אירית. היא התחנכה בשווייץ ובאנגליה. 

את הכשרתה כשחקנית רכשה בתיאטרון אבי בדבלין ובנסיעות ברחבי אירופה עד שהשתקעה בלוס אנג'לס שבקליפורניה בתחילת 1968.

 קריירה 
פלנגן זכתה להכרה לראשונה באירלנד בשנת 1965 כשהופיעה בתפקיד מיירי בהפקה בשפה האירית של המחזה "An Triail" עליו זכתה בפרס ג'ייקוב בדבלין. ב-1967 שיחקה בתפקיד גרטי מקדואל בעיבוד קולנועי של הספר "יוליסס" וביססה את עצמה כאחד הפרשנים הבולטים של ג'יימס ג'ויס. הופעת הבכורה שלה בברודוויי הייתה ב-1968 במחזה "Lovers" מאת בריאן פריל. ב-1971 שיחקה במחזה "The Incomparable Max". עוד השתתפה בפרויקטים תיאטרליים הקשורים לג'ויס כגון "Ulysses in Nighttown" בתפקיד מולי בלום, וב-"James Joyce's Women" בשנת 1977. המחזה הוסרט ב-1983 ופלנגן הפיקה וגם גילמה את שש הדמויות הנשיות (אשתו של ג'ויס, נורה ברנקל, כמו גם את הדמויות הבדויות מולי בלום, גרטי מקדואל ועוד).

בטלוויזיה האמריקאית פלנגן היא דמות מוכרת. היא הופיעה בסרטי טלוויזיה אחדים בהם "The Legend of Lizzie Borden" (מ-1975) בכיכובה של אליזבת מונטגומרי, "מרי וייט" (1977), "איווקס: שיירת האומץ" (מ-1984) וב-"A Winner Never Quits" (מ-1986). ב-1976 זכתה פלנגן בפרס אמי על הופעתה בתפקיד קלותילד במיני-סדרה "עשיר ועני". ב-1977 שיחקה בתפקיד הדודה מולי קולהיין בסדרה "How the West Was Won" שזיכה אותה במועמדות נוספת לפרס אמי. פלנגן הופיעה פעמים אחדות בסדרה "רצח במשיכת קולמוס", אחד מתפקידיה בסדרה היה בדמות המזכירה פרידה שעוזרת לג'סיקה פלטשר למצוא את הרוצח בפרק "Steal me a Story". ב-1987 שיחקה בדמות לוטננט גוילה קוק בתוכנית "Hard Copy", וב-1990 הופיעה בתפקיד קתלין מיצ'ם, אשתו של מפקד המשטרה בגילומו של ג'ון מהוני, בסדרת הדרמה .

פלנגן הופיעה בתפקידי אורח בשלוש סדרות ספין אוף של "מסע בין כוכבים":
 בפרק "Dax" בסדרה "מסע בין כוכבים: חלל עמוק 9"
 בפרק "Inheritance" בסדרה "מסע בין כוכבים: הדור הבא" בו גילמה את "אמו" של דאטה
 בפרק "Fallen Hero" בסדרה "מסע בין כוכבים: אנטרפרייז" בתפקיד ו'לאר שגרירת הוולקנים.

פלנגן שיחקה בתפקיד אורח בפרקים אחדים בסדרה "אבודים" בדמות אלואיז הוקינג. בקולנוע הופיעה בסרטים כגון "האחרים" לצדה של ניקול קידמן, "הסודות של יה-יה" בדמות טינסי המבוגרת, ובסרט "להעיר את נד". היא הופיעה בסדרות טלוויזיה ובהצגות תיאטרון בהם במיני-סדרה שהייתה מועמדת לפרס אמי "Revelations" בכיכובם של ביל פולמן ונטשה מקאלהון, ובדרמה הקומית "טראנסאמריקה" בכיכובה של פליסיטי האפמן. 

בשנים 2006–2008 שיחקה בתפקיד רוז קאפי אם משפחה אירית-אמריקאית ברוד איילנד בסדרת הדרמה של שואוטיים "אחים בדם".

בשנת 2023 גילמה את קארו נונאן בעונה השלישית של סדרת המסתורין "חנוקה" (אנ') ברשת הטלוויזיה האירית RTÉ One.

 חיים אישיים 
פלנגן הופיעה עם הלן מירן בסרט "בזכות האם", שכתב וביים טרי ג'ורג', בתפקיד אמו התומכת של אחד משובתי הרעב מהצבא האירי הרפובליקני בשנת 1981. לאחר מכן היא נאמה בעצרת זיכרון של השין פיין בסיטיווסט בילדינג בדבלין עבור הרפובליקנים האירים וקרובי משפחתם שנהרגו בחלק האחרון של המאורעות בצפון אירלנד.

פלנגן הייתה נשואה לגארט או'קונור מ-1972 עד למותו ב-2015. היא ובעלה נהגו לארגן בביתם בהוליווד הילס מסיבות עבור הקהילה האירית. ב-2009 הצטרפה לנשיא השין פיין ג'רי אדמס לסדרת הרצאות ברחבי ארצות הברית לתמיכה באחדות האירית. באוקטובר 2011 הכריזה על תמיכתה במועמד השין פיין מרטין מקגינס במרוץ לנשיאות באירלנד.

פילמוגרפיה
קולנוע
 שנה שם שם באנגלית תפקיד הערות 1967 יוליסס Ulysses גרטי מקדואל 1969 Sinful Davey פנלופי 1973 תמונתו של דוריאן גריי The Picture of Dorian Gray פלישיה 1976 In the Region of Ice האחות 1977 מרי וייט Mary White סאלי וייט 1980 Mr. Patman אבאדאבה 1983 Through Naked Eyes ד"ר פרנסס מולר 1984 Reflections גברת שארלוט לולס 1984 Scorned and Swindled מרגרט 1984 איווקס: שיירת האומץ Caravan of Courage: An Ewok Adventure קתרין טאוני 1985 James Joyce's Women הארייט שו ויבר 1986 חתיך, חתיך Youngblood מיס מקגיל 1986 מצב חרום A State of Emergency דיאן קרמודי 1987 P.K. and the Kid פלו 1991 Death Dreams מרגרט ניוברגר 1991 פסיקה גורלית Final Verdict פרל מורטון 1992 Mad at the Moon גברת היל 1993 Money for Nothing גברת קויל 1994 White Mile ג'נה קאראס 1996 בזכות האם Some Mother's Son אני היגינס1996השדרה החמישית 919 919 Fifth Avenueבריידיסרט טלוויזיה, לצד ג'יימס מרסדן ודניס ריצ'רדס 1998 להעיר את נד Waking Ned אנני או'שיאה 1999 איתך או בלעדייך With or Without You איירין 1999 A Secret Affair דרוסילה פיצג'רלדסרט טלוויזיה של CBS 1999 Deceit ללא קרדיט 2000 סיפורו של ארטורו סנדובאל For Love or Country: The Arturo Sandoval Story סאלי 2001 האחרים The Others גברת ברתה מילס פרס סאטורן לשחקנית המשנה הטובה ביותרמועמדות לפרס סטלייט לשחקנית המשנה הטובה ביותר 2002 הסודות של יה-יה Divine Secrets of the Ya-Ya Sisterhood "טינסי" ויטמן 2003 דמעות של שמש Tears of the Sun האחות גרייס 2004 Blessed ג' לויד סמואל 2004 Man About Dog אוליביה 2005 טראנסאמריקה Transamerica אליזבת שופאק 2005 Sexual Life סבתא 2005 ארבעה אחים Four Brothers אוולין מרסר 2007 בין דמיון למציאות Slipstream בט לוסטיג 2008 יס מן Yes Man טילי 2009 The Invention of Lying מרתה 2009 רוחות חג המולד A Christmas Carol גברת דילבר 2010 להרוג את האירי Kill the Irishman גרייס או'קיפי 2010 שומר חוק The Guard איילין בויל 2011 Coming & Going אירמה 2013 Angels Sing אמא Life's a Breeze נאן 2014 שיר הים Song of the Sea סבתא / מאשה דיבוב 2016 Trash Fire ויולט Havenhurst אלינור מאדג'ט Little Secret ברברה2019 Radioflash מו Supervized מדיירה מונלייט On ment toujours à ceux qu'on aime מארי 2022 La piel del tambor קרוז ברונר2023 משחקי הרעב: בלדה לנחשים וציפורי שיר The Hunger Games: The Ballad of Snakes & Songbirds סבתא של קוריולאנוס סנואו Sight האחות מארי2025 Mr. K רות ארבע האימהות שלי Four Mothers אלמהTBA Flycatcher מיי Everbrook

טלוויזיה
 שנה שם שם באנגלית תפקיד הערות 1972 Gunsmoke שרה מורגן בפרק "The Drummer" בוננזה Bonanza מג דאנדי בפרק "Heritage of Anger" מניקס Mannix גלוריה פאג'ט בפרק "The Crimson Hero" 1975 The Legend of Lizzie Borden ברידג'ט סאליבן 1976איש עשיר, איש עני Rich Man, Poor Man קלות'יד פרס אמי להופעה מצוינת של שחקנית אורחת בסדרת דרמה The Streets of San Francisco אמה סימס בפרק "Requiem for Murder" קוז'אק Kojak מולי ברדוק בפרק "A Summer Madness" 1978–1979 How the West Was Won מולי קולהיין סדרת טלוויזיה (12 פרקים)מועמדות לפרס אמי בפריים טיים 1982 בנסון Benson רוז סאליבן בפרק "Sweet Irish Rose" 1983 Voyagers! מולי בראון בפרק "Voyagers of the Titanic" 1986 A Winner Never Quits גברת וישנר 1987, 1993, 1995, 2003 רצח במשיכת קולמוס Murder, She Wrote פרידה שמידט/פיונה גריפית'/איילין או'ברנון/מרגרט ביירן 5 פרקים 1989 קולומבו Columbo לואיז בפרק "Murder: A Self Portrait" 1990 היפה והחיה Beauty and the Beast ג'סיקה וב סדרת טלוויזיה (2 פרקים) 1993 מסע בין כוכבים: חלל עמוק 9 Star Trek: Deep Space Nine אנינה טנדרו בפרק "Dax" מסע בין כוכבים: הדור הבא Star Trek: The Next Generation ג'וליאנה טיינר בפרק "Inheritance" ד"ר קווין רופאה במערב Dr. Quinn: Medicine Woman הארט בפרק "The Circus - The Queen of Hearts" 1998–1999 Poltergeist: The Legacy אישה מבוגרת 3 פרקים 2002 מסע בין כוכבים: אנטרפרייז Star Trek: Enterprise ו'לאר בפרק "Fallen Hero" 2003 חוק וסדר: מדור מיוחד Law & Order: Special Victims Unit שילה בקסטר בפרק "Escape" 2004 ניפ/טאק Nip/Tuck ריטה קלייר בפרק "Agatha Ripp" 2005 התגלות Revelations האם פרנסין 5 פרקים 2006–2008 אחים בדם Brotherhood רוז קאפי סדרת טלוויזיה (25 פרקים)פרס סטלייט לשחקנית המשנה הטובה ביותרמועמדות לפרס IFTA לשחקנית הטובה ביותר 2007 Paddywhackery פייג סאיירס 6 פרקיםפרס IFTA לשחקנית המשנה הטובה ביותר 2007–2010 אבודים Lost אלואיז הוקינג 7 פרקים 2013התנגדות Defiance ניקולט "ניקי" ריורדן 5 פרקים 2017 Redwater אגנס ביירןאלים אמריקאים American Gods סבתא של אסי / אסי מקגוואן הזקנה פרק: "A Prayer for Mad Sweeney" 2018 חוק וסדר: מדור מיוחד Law & Order: Special Victims Unit מדליין ג'יין תומאס פרק: "Mama" אוריג'ין Origin מיה אנדרסון פרק: "Funeral Blues" 2022 סטרייק Strike אונה קנדי פרק: "Troubled Blood: Part 1" 2023 חנוקה (אנ') Smother  קארו נונאן 6 פרקים 2024 בודקין Bodkin  ברנדט  3 פרקים

פרסים והכרה
 2012, פרס מפעל חיים מטעם IFTA פרסי הקולנוע והטלוויזיה האירים

קישורים חיצוניים



הערות שוליים

קטגוריה:ילידות 1941
קטגוריה:אירים שנולדו ב-1941
קטגוריה:שחקניות קולנוע וטלוויזיה איריות
קטגוריה:שחקניות תיאטרון איריות
קטגוריה:פעילות פוליטיות
קטגוריה:זוכי אמי בפריים טיים: שחקנית אורחת בדרמה
קטגוריה:זוכות פרס סאטורן לשחקנית משנה בקולנוע